Na temelju članka 126. stavaka 1.- 3. i članka 127. Zakona o odgoju i obrazovanju u osnovnoj i srednjoj školi ( Narodne novine broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH,152/14, 7/17, 68/18, 98/19, 64/20, 151/22, 155/23, 156/23), članka 39. do 42. Zakona o ustanovama (Narodne novine br. 76/93, 29/97, 47/99, 35/08, 127/19, 151/22) i članka 60. Statuta Osnovne škole Finida, Školski odbor Osnovne škole Finida raspisuje:

**NATJEČAJ**

**za imenovanje ravnatelja/ice**

Ravnatelj/ica škole mora ispunjavati slijedeće nužne uvjete u skladu s člankom 126. stavkom 1. Zakona o odgoju i obrazovanju u osnovnoj i srednjoj školi (dalje u tekstu Zakon):

1. završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:
* sveučilišni diplomski studij ili
* integrirani preddiplomski i diplomski sveučilišni studij ili
* specijalistički diplomski stručni studij
* položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona
1. uvjete propisane člankom 106. Zakona
2. najmanje osam (8) godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet (5) godina na odgojno-obrazovnim poslovima u školskim ustanovama
3. uvjete propisane člankom 39. Zakona o ustanovama.

Osim osobe koja je završila neki od studija iz stavka 1. točke 1. članka 126. Zakona, ravnatelj/ica osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

Iznimno, osoba koja ne ispunjava uvjete iz stavka 1. točke 1. ili stavka 2. članka 126. Zakona, može biti ravnatelj/ica osnovne škole, ako u trenutku prijave na natječaj za ravnatelja/icu obavlja dužnost ravnatelja/ice u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu („Narodne novine“, br. 59/90., 26/93., 27/93., 29/94., 7/96., 59/01., 114/01. i 76/05.).

Dodatne kompetencije koje se vrednuju u postupku imenovanja ravnatelja/ice Škole su poznavanje stranog jezika, osnovne digitalne vještine i iskustvo rada na projektima, a kandidati za ravnatelja ne moraju imati dodatne kompetencije.

Ravnatelj/ica se imenuje na vrijeme od pet (5) godina.

Uz pisanu prijavu na natječaj, koja mora biti vlastoručno potpisana, kandidati su obvezni priložiti u izvorniku ili ovjerenoj preslici sljedeću dokumentaciju:

* životopis
* diplomu odnosno dokaz o stečenoj stručnoj spremi
* dokaz o državljanstvu
* dokaz o položenom stručnom ispitu odnosno dokaz da osoba nije obvezna polagati stručni ispit sukladno članku 157. st. 1. i 2. Zakona
* dokaz o radnom iskustvu sukladno članku 126. Zakona (elektronički zapis ili potvrda HZMO-a **i** potvrda školske ustanove o vrsti i trajanju poslova)
* program rada za mandatno razdoblje
* uvjerenje da se protiv osobe ne vodi kazneni postupak glede zapreka za zasnivanje radnog odnosa iz čl. 106. Zakona (ne starije od 8 dana od dana objave Natječaja)
* dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju temeljem st. 3. čl. 126. Zakona.

Kandidati mogu priložiti dokaz o dodatnim kompetencijama: poznavanju stranog jezika, osnovnim digitalnim vještinama i iskustvu rada na projektima koje će se vrednovati sukladno zakonskim odredbama i odredbama Statuta Škole.

Dodatne kompetencije kandidata za imenovanje ravnatelja/ice sukladno članku 62. Statuta Osnovne škole Finida dokazuju se na sljedeći način:

1. Poznavanje stranog jezika dokazuje se javnom ispravom, odnosno potvrdom srednjoškolske ili visokoškolske ustanove, potvrdom ili drugom ispravom osobe ovlaštene za provođenje edukacije stranih jezika, potvrdom ili drugom ispravom ovlaštene fizičke ili pravne osobe o izvršenom testiranju znanja stranog jezika drugom ispravom ili osobnom izjavom kandidata u životopisu
2. Poznavanje osnovnih digitalnih vještina dokazuje se javnom ispravom odnosno potvrdom srednjoškolske ili visokoškolske ustanove, potvrdom ili drugom ispravom ovlaštene fizičke ili pravne osobe za edukaciju u području informacijskih znanosti, potvrdom ili drugom ispravom ovlaštene fizičke ili pravne osobe o izvršenom testiranju poznavanja digitalnih vještina, drugom ispravom, osobnom izjavom kandidata u životopisu
3. Iskustvo rada na projektima dokazuje se potvrdom ili ispravom o sudjelovanju u pripremi i provedbi pojedinih projekata osobnom izjavom kandidata u životopisu

Dokazi o dodatnim kompetencijama dostavljaju se u izvorniku ili ovjerenoj preslici.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21. i 156/23), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94,108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21 i 156/23), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Prijavom na natječaj kandidati daju privolu za obradu osobnih podataka u skladu s propisima kojima je propisana zaštita osobnih podataka u svrhu provedbe natječajnog postupka i rezultata natječaja.

Na natječaj se mogu javiti kandidati oba spola.

Rok za podnošenje prijava kandidata je osam (8) dana od dana objave natječaja u „Narodnim novinama“ i na mrežnoj stranici Škole.

Prijavu sa popratnom dokumentacijom potrebno je dostaviti na adresu škole: Osnovna škola Finida, Rovinjska 12, 52440 Poreč, u zatvorenoj omotnici s naznakom na prednjoj stranici omotnice „Za natječaj za izbor ravnatelja – ne otvarati“.

Nepravovremene prijave i prijave s nepotpunom dokumentacijom neće se razmatrati.

O rezultatima natječaja kandidati će biti izviješteni u roku od 45 dana od dana isteka roka za podnošenje prijava.

KLASA: 112-02/24-01/06 OSNOVNA ŠKOLA FINIDA

URBROJ: 2167-23-03-24-01 Predsjednik Školskog odbora:

Poreč, 30. rujna 2024.

 Martin Šuran